CELEX: C2005/229/18
Language: et
Date: 2005-09-17 00:00:00
Title: Kohtuasi C-286/05: Eelotsusetaotlus, mille esitas Verwaltungsgerichtshof Baden-Württemberg 30. juuni 2005. aasta määrusega kohtuasjas Reinhold Haug versus Land Baden-Württemberg

17.9.2005   
            
            
               ET
            
            
               Euroopa Liidu Teataja
            
            
               C 229/9
            
         Eelotsusetaotlus, mille esitas Verwaltungsgerichtshof Baden-Württemberg 30. juuni 2005. aasta määrusega kohtuasjas Reinhold Haug versus Land Baden-Württemberg
   (Kohtuasi C-286/05)
   (2005/C 229/18)
   Kohtumenetluse keel: saksa
   Euroopa Ühenduste Kohus on saanud Verwaltungsgerichtshof Baden-Württemberg'i 30. juuni 2005. aasta määrusega esitatud eelotsusetaotluse kohtuasjas Reinhold Haug v. Land Baden-Württemberg, mis saabus kohtukantseleisse 18. juulil 2005.
   Verwaltungsgerichtshof Baden-Württemberg küsib Euroopa Kohtult eelotsust järgmistes küsimustes:
   
               1.
            
            
               Kas määruse (EÜ, EURATOM) nr 2988/95 (1) artikli 2 lõike 2 teine lause on kohaldatav ka juhul, kui seoses eeskirjade eiramisega kõnealuse määruse artikli 1 lõike 2 mõttes nõutakse vaid õigusvastaselt antud toetuse (määruse (EÜ, EURATOM) nr 2988/95 artikli 4 lõige 1) tagasi maksmist ning vastavalt hiljem jõustunud ühenduse õiguse sätetele tuleb selle õigusvastaselt antud toetuse puhul tagasi maksta väiksem summa, kui nende ühenduse õiguse sätete kohaselt, mis kehtisid eeskirja eiramise ajahetkel?
               Kui vastus esimesele küsimusele on jaatav, siis
            
         
               2.
            
            
               Kas määruse (EÜ, EURATOM) nr 2988/95 artikli 2 lõike 2 teine lause on kohaldatav ka intressi maksmist käsitlevate sätete suhtes juhul, kui ettevõtte omanikule ei ole määratud halduskaristust määruse artikli 5 lõike 1 tähenduses, vaid temalt nõutakse ainult õigusvastaselt saadud toetuse tagasi maksmist nimetatud määruse artikli 4 lõike 1 tähenduses?
            
         
      (1)  EÜT L 312, lk 1.